Петрич: Надгробна плоча разкри убийство отпреди 19 века - България
Находка край град Петрич разказва в стихове криминална история с почти 19-вековна давност. Масивният надгробен паметник с надпис е открит при разкопките на античния град Хеарклея Синтика, разположен край Петрич на километър от дома на петричката пророчица леля Ванга. Някъде през втората половина на втори век след Христа, търговец бива убит от свой приятел. Брат му тръгва да го търси, но открива само тялото му. Поставя му надгробен камък в стихове. Археологическо откритие променя историята на Пловдив Разкриха уникална находка на дъното на Черно море „Надписът е изключително интересен поради две причини – първо, защото е в стихове, и второ, защото разказва една необичайна история. По принцип надгробните плочи съобщават само имената на починалите, докато тук имаме една криминална история”, обяснява Николай Шаранков, преподавател в катедра „Класическа филология” към Софийски университет. Според Шаранков, погребаният под камъка Касандър отишъл по търговски дела до град Пауталия, днешен Кюстендил. В Харкалея Синтика той оставил жена и дете, тръгнал със свой приятел. На връщане „приятелят” му го предал на разбойници, които го убили. Пирий – братът на Касандър тръгнал да го търси, не успял да го спаси, но открил тялото му да се търкаля в праха край пътя. Издигнал му надгробен камък. Датировката на надписа, който е на старогръцки, е от втората половина на втори век. „Самият текст в стихове показва високата култура на местното население, в текста се откриват реминисценции от поемите на Омир. Самият надпис е много скъп, защото е трябвало да се намери поет. Освен това разкрива връзките между Хераклея Синтика, който е бил в област Македония, с Пауталия – в област Тракия, те се свързват чрез търговския път, вървял по поречието на река Струма”, допълни Шаранков. Според него надписът разказва печалната история от името на потърпевшия Касандър. А поставилият надгробния камък Пирий пожелал след това да бъде погребани на същото място, след като починат, както той, така и жената и синът на брат му Касандър.